Què és Etilos?
Etilos o Ètil (en grec antic Οἴτυλος[a]) o Beitylos (Βείτυλος[b]) era una antiga ciutat de Lacònia a la banda oriental del golf de Messènia.
Segons Pausànies es trobava a 80 estadis de Talames i a 150 de Messa. Aquesta última distància és massa gran, ja que no hi ha dubte que Etilos ("Oitilos"), correspon a la moderna Vitilos. Sembla que Pausànies va cometre un error, ja que aquesta distància correspon a la ciutat de Taenabum. Homer menciona Etilos al "Catàleg de les naus", i segons Pausànies va ser una de les ciutats que en temps d'August van formar part de l'Eleutero-Lacònia. Encara es regia pels seus propis èfors al segle iii.
Pausànies va veure a Etilos un temple de Serapis i una estàtua de fusta (xóanon) de l'Apol·lo Carneios, situat a l'àgora. A la ciutat moderna de Vitilos queden restes de la muralla i una columna jònica utilitzada en una església, a més de diversos capitells, probablement restes del temple de Serapis.
Viccionari
Era una antiga ciutat de Lacònia.